Hamas pretinde că nu știe câți ostatici israelieni mai sunt în viață. Gruparea cere Statelor Unite să preseze Israelul să înceteze focul
Soarta celor 120 de ostatici rămași în Gaza este crucială pentru orice înțelegere care să pună capăt conflictului prelungit și sângeros dintre Israel și Hamas . Dar un înalt oficial al Hamas a declarat pentru CNN că „nimeni nu are idee” câți dintre ei sunt în viață și că orice acord pentru eliberarea lor trebuie să includă garanții de încetare permanentă a focului și retragerea completă a forțelor israeliene din Gaza.